Panyakit sing umumé nyerang kaktus disebabaké déning baktèri lan cendhawan.[6] Infèksi akibat baktèri lan cendhawan bisa nyebar kanthi cepet saéngga perlu dilakokaké pambuwangan bagéyan sing kena infèksi banjur dilakokaké pancangkokan.[6] Ama sing asring nyerang kaktus ya iku tungau (Tetranychus urticae) lan kutu sing ngisep cuwèran kaktus.[6] Karusakan bagéyan tinentu saka kaktus uga bisa disebabaké kobongé jaringan akibat sinar srengéngé.[6] Yèn kaktus sing biasa disèlèhaké ing papan edhum sacara dadakan dipindah menyang lokasi sing kena sinar srengéngé sacara langsung mula bakal muncul owah-owahan werna dadi putih utawa coklat ing bagéyan sing kasorot déning sinar srengéngé.[6]